b'\n_START_ARTICLE_\nMikrobiolog\n_START_PARAGRAPH_\nMikrobiolog je znanstvenik, ki deluje na podro\xc4\x8dju mikrobiologije. Prou\xc4\x8duje raznolike \xc5\xbeivljenjske oblike, kot so alge, virusi, bakterije in glivice, ki so vidne edino z mikroskopom. Rezultate raziskav uporabi lahko v proizvodnji hrane, pri za\xc5\xa1\xc4\x8diti okolja, v medicini, farmaciji in drugod.\n_START_SECTION_\nPredvidena izobrazba\n_START_PARAGRAPH_\nZa opravljanje poklica je treba kon\xc4\x8dati univerzitetni \xc5\xa1tudij na Biotehni\xc5\xa1ki fakulteti \xe2\x80\x93 na u\xc4\x8dni enoti medoddel\xc4\x8dnega \xc5\xa1tudija mikrobiologije.\n_START_SECTION_\nZnanja in spretnosti\n_START_PARAGRAPH_\nMikrobiolog mora biti sposoben izvajati prakti\xc4\x8dne poskuse s pomo\xc4\x8djo zapletene tehni\xc4\x8dne opreme in ra\xc4\x8dunalnikov. Biti mora natan\xc4\x8den in potrpe\xc5\xbeljiv. Da lahko raziskave predstavi in u\xc4\x8dinkovito sodeluje pri skupinskem delu, se zna dobro pisno in govorno izra\xc5\xbeati.\n_START_SECTION_\nRazmere za delo\n_START_PARAGRAPH_\nMikrobiolog ve\xc4\x8dino delovnega \xc4\x8dasa pre\xc5\xbeivi v laboratoriju. Pri delu se sre\xc4\x8duje tudi z nevarnimi kemi\xc4\x8dnimi snovmi in mikroorganizmi, zato mora dosledno upo\xc5\xa1tevati predvideno za\xc5\xa1\xc4\x8dito, da ne pride so oku\xc5\xbebe oz. zastrupitve.'